b'\n_START_ARTICLE_\nAudi A6\n_START_SECTION_\nS6\n_START_PARAGRAPH_\nPrista\xc4\x8dius A6 C4 k\xc4\x97bule Audi atliko kelis ma\xc5\xbeus pakeitimus Audi S4 modeliui. Pavadinimas S4 v\xc4\x97liau bus panaudotas dar kart\xc4\x85 ir priskirtas sportinei Audi A4 versijai. Kadangi C4 S6 buvo pirmasis toks modelis Audi istorijoje, jis da\xc5\xbenai vadinamas Ur-S6 ("Urspr\xc3\xbcnglich" i\xc5\xa1vertus rei\xc5\xa1kia "originalas"). \xc5\xa0\xc4\xaf model\xc4\xaf buvo galima \xc4\xafsigyti tiek sedano, tiek "Avant\'o" k\xc4\x97bule Europos ir JAV klientams, ta\xc4\x8diau tik kaip sedan\xc4\x85 Kanadoje, Azijoje ir Australijoje._NEWLINE_Nuo pat modelio pristatymo 1994 met\xc5\xb3 pabaigoje Audi S6 buvo varoma 98 oktan\xc5\xb3 benzin\xc4\x85 naudojan\xc4\x8dio 2226 cm\xc2\xb3 turbokompresorinio benzininio variklio(detali\xc5\xb3 kodo prie\xc5\xa1d\xc4\x97lis: 034, variklio kodas: AAN) su Bosch gamybos ECU. Maksimali variklio i\xc5\xa1vystyta galia - 169 kW ties 5900 apsis\xc5\xabkimais ir 326 Nm ties 1950 apsis\xc5\xabkimais. Pasinaudojus \xc5\xa1ia galinga j\xc4\x97gaine S6 pasiekia maksimal\xc5\xb3 235 km/h greit\xc4\xaf, 100 km/h per 6.7 sekundes ir 160 km/h per 17.5 sekund\xc5\xbei\xc5\xb3. Automobilyje standarti\xc5\xa1kai \xc4\xafmontuota 6 b\xc4\x97gi\xc5\xb3 mechanin\xc4\x97 grei\xc4\x8di\xc5\xb3 d\xc4\x97\xc5\xbe\xc4\x97(5 b\xc4\x97gi\xc5\xb3 JAV) ir Audi T-1 Torsenu paremta vis\xc5\xb3 varom\xc5\xb3 rat\xc5\xb3 sistema "Quattro"._NEWLINE_Apart standarti\xc5\xa1ko 2.2 litr\xc5\xb3 variklio, Audi taip pat suteik\xc4\x97 galimyb\xc4\x97 S6(kaip ir S4) sukomplektuoti su itin sporti\xc5\xa1ku 4.2 litr\xc5\xb3(detali\xc5\xb3 prie\xc5\xa1d\xc4\x97lis: 077, variklio kodas:AEC) V8 varikliu, kuris i\xc5\xa1vyst\xc4\x97 213 kW gali\xc4\x85. Apart 6 b\xc4\x97gi\xc5\xb3 mechanin\xc4\x97s grei\xc4\x8di\xc5\xb3 d\xc4\x97\xc5\xbe\xc4\x97s, V8 varom\xc4\x85 S6 buvo galima pasirinkti ir su 4 b\xc4\x97gi\xc5\xb3 automatine grei\xc4\x8di\xc5\xb3 d\xc4\x97\xc5\xbee.\n_START_SECTION_\nC7 (Typ 4G, 2011\xe2\x80\x93dabar)\n_START_PARAGRAPH_\nNauja A6 karta, i\xc5\xa1leista 2011\xc2\xa0m. Modelis turi daug pana\xc5\xa1i\xc5\xb3 element\xc5\xb3 kaip ir Audi A7.'